title: A Bizottság 984/2012/EU végrehajtási rendelete ( 2012. október 24. ) a közös halászati politika megfigyelési és ellenőrzési rendszereinek megvalósítása során felmerült tagállami kiadások tekintetében a 861/2006/EK tanácsi rendelet végrehajtására vonatkozó részletes szabályok megállapításáról szóló 391/2007/EK rendelet módosításáról

text:
               25.10.2012

               HU

               Az Európai Unió Hivatalos Lapja

               L 295/9

         A BIZOTTSÁG 984/2012/EU VÉGREHAJTÁSI RENDELETE
   (2012. október 24.)
   a közös halászati politika megfigyelési és ellenőrzési rendszereinek megvalósítása során felmerült tagállami kiadások tekintetében a 861/2006/EK tanácsi rendelet végrehajtására vonatkozó részletes szabályok megállapításáról szóló 391/2007/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika végrehajtására és a tengerjogra vonatkozó közösségi pénzügyi intézkedések létrehozásáról szóló, 2006. május 22-i 861/2006/EK tanácsi rendeletre (1) és különösen annak 8. cikke (2) bekezdésére,
   mivel:

               (1)

               Az Unió 1990 óta finanszírozza a tagállamok halászati ellenőrzési és végrehajtási intézkedéseit, jelenleg a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletben (2) megállapított célkitűzésekkel összhangban.

               (2)

               A 861/2006/EK rendelet többek között uniós pénzügyi intézkedésekről rendelkezik a 2007–2013-as időszakban felmerülő halászati ellenőrzési, vizsgálati és felügyeleti kiadások fedezésére. A 391/2007/EK bizottsági rendelet (3) részletes végrehajtási szabályokat állapít meg az említett intézkedések végrehajtására vonatkozóan.

               (3)

               A 693/2011/EU európai parlamenti és tanácsi rendelet (4) módosította az éves halászati ellenőrzési programok Bizottsághoz való benyújtásának határidejét.

               (4)

               Az egyszerűsítés jegyében, és tekintettel egyes beruházások alacsony költségére, indokolt, hogy a 40 000 eurónál kisebb értékű projekteket tagállami indoklás nélkül is el lehessen fogadni.

               (5)

               Az előfinanszírozási kérelmeket alátámasztó dokumentumokkal kapcsolatos követelményeket összhangba kell hozni az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletben (5) szereplő előírásokkal.

               (6)

               A hatékony és eredményes pénzgazdálkodás elvét szem előtt tartva egyértelművé kell tenni a tagállamok számára, hogy a halászati ellenőrzés és végrehajtás területén felmerült kiadások fedezéséhez nyújtott uniós pénzügyi támogatás igénybevételéhez milyen szabályokat kell követni.

               (7)

               A nemzeti ellenőrzési programokhoz való uniós pénzügyi hozzájárulásra vonatkozó szabályokat indokolt egyértelműbbé és egyszerűbbé tenni.

               (8)

               Az ellenőrzési és végrehajtási beruházásokat az illetékes nemzeti hatóságok, közigazgatási szervek vagy a magánszektor szereplői valósíthatják meg. Ezért a kiadásigazoló nyilatkozatot e tekintetben ki kell igazítani.

               (9)

               A 391/2007/EK rendeletet mindezeknek megfelelően módosítani kell.

               (10)

               Az e rendeletben előírt intézkedések összhangban vannak a Halászati és Akvakultúra-ágazati Bizottság véleményével,

         ELFOGADTA EZT AZ RENDELETET:
   1. cikk
   A 391/2007/EK rendelet a következőképpen módosul:

               1.

               A 3. cikk (1) bekezdése helyébe a következő rendelkezés lép:
               „(1)   A 861/2006/EK rendelet 8. cikkének a) pontja értelmében felmerült kiadásokhoz pénzügyi hozzájárulást igénylő tagállamok a végrehajtást megelőző év november 15-éig benyújtják a Bizottsághoz éves halászati ellenőrzési programjukat.”

               2.

               Az 5. cikk c) pontját el kell hagyni.

               3.

               A 10. cikk címe „Előfinanszírozás”-ra változik.

               4.

               A 10. cikk (1) bekezdésében az „előleg” szót az „előfinanszírozás” szó váltja fel.

               5.

               A 10. cikk (2) bekezdése helyébe a következő rendelkezés lép:
               „(2)   Az előfinanszírozás kifizetése a közigazgatási szerv és a beszállító közötti szerződés alapján, illetve bármely olyan irat alapján történik, amely alapján ellenőrizhető, hogy a finanszírozott intézkedések illenek az (1) bekezdésben említett projektek keretébe.”

               6.

               A IV. melléklet a) iv. pontja helyébe a következő szöveg lép:

                           „iv.

                           a kurzusokon részt vevő ellenőrök, ügyészek, bírák és halászok, valamint a képzést tartó személyzet útiköltségei;”

               7.

               Az V. melléklet a következőképpen módosul:

                           a)

                           a h) pont helyébe a következő szöveg lép:

                                       „h)

                                       a nemzeti közigazgatási szervek munkatársainak bérei és kártérítések;”

                           b)

                           a melléklet a következő i) ponttal egészül ki:

                                       „i.

                                       ösztöndíjak.”

               8.

               A VI. melléklet x. pontja helyébe a következő szöveg lép:

                           „x.

                           képzések és szemináriumok esetében azok témája, helyszíne és időpontja, valamint az előadó és a résztvevők neve.”

               9.

               A VII. melléklet helyébe e rendelet mellékletének szövege lép.

         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
      Kelt Brüsszelben, 2012. október 24-én.

            a Bizottság részéről

            az elnök

         José Manuel BARROSO

      (1)  HL L 160., 2006.6.14., 1. o.

      (2)  HL L 358., 2002.12.31., 59. o.

      (3)  HL L 97., 2007.4.12., 30. o.

      (4)  HL L 192., 2011.7.22., 33. o.

      (5)  HL L 248., 2002.9.16., 1. o.

      MELLÉKLET

            „VII. MELLÉKLET

               Kiadásigazoló nyilatkozat

            A HALÁSZATI TEVÉKENYSÉGEK ELLENŐRZÉSI, FELÜGYELETI ÉS FELÜLVIZSGÁLATI RENDSZEREI NEMZETI PROGRAMJÁNAK VÉGREHAJTÁSA SORÁN FELMERÜLT KIADÁSOK (1)

            A 391/2007/EK rendelet 11. cikkében előírtaknak megfelelően
            A bizottsági határozat száma_
            Nemzeti hivatkozás (ha van ilyen)_
            Alulírott _, a vonatkozó pénzügyi és ellenőrzési eljárásokért felelős hatóság, vagyis a(z) _ képviseletében elvégzett vizsgálatot követően igazolom, hogy az alábbiakban feltüntetett összegek megfelelnek a 861/2006/EK tanácsi rendelet 8. cikkének a) pontjában meghatározott intézkedésekre a jóváhagyott projektek keretében a megfelelő nemzeti jogszabályokkal összhangban a 20_. évben kifizetett teljes összegnek.

                        a)

                        számítástechnikai és informatikai hálózatok

                        _EUR (2)

                        b)

                        távellenőrzési berendezések és elektronikus adatrögzítő jelentéstételi eszközök

                        _EUR

                        c)

                        új technológiákkal kapcsolatos kísérleti projektek

                        _EUR

                        d)

                        az ellenőrzésben részt vevő tisztviselők képzési és csereprogramjai

                        _EUR

                        e)

                        kísérleti felügyeleti és megfigyelő rendszerek

                        _EUR

                        f)

                        az ellenőrzött területen felmerült közkiadások vizsgálata

                        _EUR

                        g)

                        szemináriumok és médiaeszközök

                        _EUR

                        h)

                        hajók és légi járművek beszerzése és korszerűsítése

                        _EUR

                        ÖSSZESEN

                        _EUR

                  Igazolom továbbá, hogy a kiadásigazoló nyilatkozat pontos adatokat tartalmaz, és a kifizetési igény figyelembe veszi az esetleg már visszatérített összegeket.
            A műveleteket a 861/2006/EK és a 391/2007/EK rendeletben meghatározott célokkal, valamint a 2371/2002/EK rendelet rendelkezéseivel összhangban hajtották végre, különösen a következők tekintetében:

                        —

                        a 391/2007/EK rendeletben megállapított feltételeknek való megfelelés. Beszállítói szerződések esetén igazolom, hogy a legjobb ár–érték arányt képviselő ajánlat került elfogadásra, kellő gondot fordítottak az összeférhetetlenség elkerülésére, tiszteletben tartották az átláthatóság és az ajánlattevőkkel szembeni egyenlő bánásmód elvét, és adott esetben eleget tettek az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélésének szabályait meghatározó közösségi jogszabályoknak;

                        —

                        az irányítási és ellenőrzési eljárások alkalmazása a társfinanszírozott termékek és szolgáltatások nyújtásának ellenőrzése, a kiadások tényleges voltának vizsgálata, a szabálytalanságok megelőzése, felderítése és kiigazítása, a csalások feltárása, valamint a jogtalanul kifizetett összegek visszafizettetése érdekében.

                  Végül igazolom, hogy a fent említett _ intézkedés(ek)ért kaptam / nem kaptam (3) előleget.
            A kiadásigazoló nyilatkozat pontosan megfelel a valóságnak.
            Kelt:
            Az illetékes hatóság nyomtatott nagybetűkkel írt neve, bélyegzője, valamint aláírása

         (1)  A 861/2006/EK rendelet 8. cikke a) pontjának i. alpontjában említett beruházásokat az illetékes nemzeti hatóságok, közigazgatási szervek vagy a magánszektor szereplői valósíthatják meg.

         (2)  Az összeget két tizedesjegy pontossággal kell megadni.

         (3)  A nem kívánt rész törlendő.”


title: A Bizottság 316/2013/EU végrehajtási rendelete ( 2013. április 5. ) a tunéziai vámkontingens keretében 2013. április 1. és 2. között olívaolajra vonatkozó importengedély kibocsátása érdekében benyújtott kérelmekre alkalmazandó elosztási együttható rögzítéséről, valamint az importengedélyek kibocsátásának a 2013. év április havára vonatkozóan történő felfüggesztéséről

text:
               6.4.2013

               HU

               Az Európai Unió Hivatalos Lapja

               L 97/3

         A BIZOTTSÁG 316/2013/EU VÉGREHAJTÁSI RENDELETE
   (2013. április 5.)
   a tunéziai vámkontingens keretében 2013. április 1. és 2. között olívaolajra vonatkozó importengedély kibocsátása érdekében benyújtott kérelmekre alkalmazandó elosztási együttható rögzítéséről, valamint az importengedélyek kibocsátásának a 2013. év április havára vonatkozóan történő felfüggesztéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
   mivel:

               (1)

               Az egyrészről az Európai Közösség és azok tagállamai, és másrészről a Tunéziai Köztársaság közötti társulás létrehozásáról szóló euromediterrán megállapodás (3) 1. jegyzőkönyve (4) 3. cikkének (1) és (2) bekezdése – éves szinten meghatározott korlátok keretei között – nulla vámtételű vámkontingenst nyit meg a teljes egészében Tunéziában előállított és Tunéziából közvetlenül az Európai Unióba szállított, az 1509 10 10 és az 1509 10 90 KN-kód alá tartozó kezeletlen olívaolaj behozatalára.

               (2)

               A Tunéziából származó olívaolaj vámkontingenseinek megnyitásáról és kezeléséről szóló, 2006. december 20-i 1918/2006/EK bizottsági rendelet (5) 2. cikkének (2) bekezdése – havonkénti bontásban – meghatározza azokat a mennyiségeket, amelyekre behozatali engedélyek bocsáthatók ki.

               (3)

               Az 1918/2006/EK rendelet 3. cikkének (1) bekezdése alapján importengedély kibocsátására vonatkozóan az illetékes hatóságokhoz benyújtott kérelmekben igényelt összmennyiség meghaladja az említett rendelet 2. cikkének (2) bekezdésében április hónapra megállapított mennyiséget.

               (4)

               Ebben a helyzetben a Bizottságnak rögzítenie kell azt az elosztási együtthatót, amely a rendelkezésre álló összmennyiség arányában lehetővé teszi az importengedélyek kibocsátását.

               (5)

               Tekintettel arra, hogy a kérelmekben igényelt összmennyiség elérte a folyó év április havára megállapított mennyiséget, erre a hónapra vonatkozóan további importengedélyek kibocsátására nincs lehetőség,

         ELFOGADTA EZT A RENDELETET:
   1. cikk
   Az 1918/2006/EK rendelet 3. cikkének (1) bekezdése alapján 2013. április 1. és 2. között importengedély kibocsátására vonatkozóan benyújtott kérelmekre 29,360509 %-os elosztási együtthatót kell alkalmazni.
   A 2013. április 8-tól kezdődően igényelt mennyiségek tekintetében a 2013. év április havára vonatkozóan az importengedélyek kibocsátását a Bizottság felfüggeszti.
   2. cikk
   Ez a rendelet 2013. április 6-án lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. április 5-én.

            a Bizottság részéről, az elnök nevében,

         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 238., 2006.9.1., 13. o.

      (3)  HL L 97., 1998.3.30., 57. o.

      (4)  HL L 97., 1998.3.30., 2. o.

      (5)  HL L 365., 2006.12.21., 84. o.


title: A Bizottság (EU) 2016/1451 végrehajtási rendelete (2016. szeptember 2.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               3.9.2016

               HU

               Az Európai Unió Hivatalos Lapja

               L 237/10

         A BIZOTTSÁG (EU) 2016/1451 VÉGREHAJTÁSI RENDELETE
   (2016. szeptember 2.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. szeptember 2-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  160,3

                  ZZ

                  160,3

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  135,1

                  ZZ

                  135,1

                  0805 50 10

                  AR

                  170,1

                  CL

                  159,8

                  MA

                  157,0

                  TR

                  156,0

                  UY

                  150,7

                  ZA

                  167,8

                  ZZ

                  160,2

                  0806 10 10

                  EG

                  168,7

                  TR

                  127,7

                  ZZ

                  148,2

                  0808 10 80

                  AR

                  149,9

                  BR

                  106,9

                  CL

                  135,3

                  CN

                  98,0

                  NZ

                  128,2

                  US

                  141,5

                  ZA

                  86,0

                  ZZ

                  120,8

                  0808 30 90

                  AR

                  90,5

                  CL

                  103,0

                  TR

                  136,6

                  ZA

                  82,9

                  ZZ

                  103,3

                  0809 30 10 , 0809 30 90

                  TR

                  130,7

                  ZZ

                  130,7

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 122/2012/EU végrehajtási rendelete ( 2012. február 13. ) a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló 37/2010/EU rendelet mellékletének a metil-prednizolon nevű anyag tekintetében történő módosításáról  EGT-vonatkozású szöveg

text:
               14.2.2012

               HU

               Az Európai Unió Hivatalos Lapja

               L 40/2

         A BIZOTTSÁG 122/2012/EU VÉGREHAJTÁSI RENDELETE
   (2012. február 13.)
   a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló 37/2010/EU rendelet mellékletének a metil-prednizolon nevű anyag tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 17. cikkével összefüggésben értelmezett 14. cikkére,
   tekintettel az Európai Gyógyszerügynökségnek az állatgyógyászati készítmények bizottsága által megfogalmazott véleményére,
   mivel:

               (1)

               Az Unióban az élelmiszer-előállítás céljára tenyésztett állatoknak szánt állatgyógyászati készítményekben vagy az állattenyésztésben használt biocid termékekben történő felhasználásra szánt farmakológiai hatóanyagok maximális maradékanyag-határértékeit a 470/2009/EK rendelet alapján kell megállapítani.

               (2)

               A farmakológiai hatóanyagokat és az állati eredetű élelmiszerekre vonatkozó maximális maradékanyag-határértékeik szerinti osztályozásukat a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló, 2009. december 22-i 37/2010/EU bizottsági rendelet (2) melléklete tartalmazza.

               (3)

               A metil-prednizolon a szarvasmarhafélék izom-, zsír-, máj- és veseszövetei, valamint teje vonatkozásában engedélyezett anyagként már szerepel a 37/2010/EU rendelet mellékletének 1. táblázatában. Az említett anyagra a szarvasmarhafélék teje vonatkozásában megállapított ideiglenes maximális maradékanyag-határértékek (a továbbiakban: MRL-ek) 2011. július 1-jén hatályukat vesztették.

               (4)

               Az állatgyógyászati készítmények bizottsága további adatokat kapott, azokat értékelte, és mindezek alapján azt ajánlja, hogy a metil-prednizolonra vonatkozó ideiglenes MRL-eket a szarvasmarhafélék teje vonatkozásában végleges maximális maradékanyag-határértékeknek tekintsék.

               (5)

               A 37/2010/EU rendelet mellékletének 1. táblázatában a metil-prednizolonra vonatkozó bejegyzést ezért ennek megfelelően módosítani kell.

               (6)

               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,

         ELFOGADTA EZT A RENDELETET:
   1. cikk
   A 37/2010/EU rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. február 13-án.

            a Bizottság részéről

            az elnök

         José Manuel BARROSO

      (1)  HL L 152., 2009.6.16., 11. o.

      (2)  HL L 15., 2010.1.20., 1. o.

      MELLÉKLET
      A 37/2010/EU rendelet mellékletének 1. táblázatában a metil-prednizolonra vonatkozó bejegyzés helyébe az alábbi bejegyzés lép:

                     Farmakológiai hatóanyag

                     Jelző maradékanyag

                     Állatfajok

                     Maximális maradékanyag-határérték

                     Célszövetek

                     Egyéb rendelkezések
                     (a 470/2009/EK rendelet 14. cikke (7) bekezdésének megfelelően)

                     Terápiás osztályozás

                     „Metil-prednizolon

                     Metil-prednizolon

                     Szarvasmarhafélék

                     10 μg/kg

                     Izom

                     Kortikoidok/glükokortikoidok”

                     10 μg/kg

                     Zsír

                     10 μg/kg

                     Máj

                     10 μg/kg

                     Vese

                     2 μg/kg

                     Tej


title: A Bizottság 725/2011/EU végrehajtási rendelete ( 2011. július 25. ) a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról  EGT-vonatkozású szöveg

text:
               26.7.2011

               HU

               Az Európai Unió Hivatalos Lapja

               L 194/19

         A BIZOTTSÁG 725/2011/EU VÉGREHAJTÁSI RENDELETE
   (2011. július 25.)
   a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (1) és különösen annak 12. cikke (2) bekezdésére,
   mivel:

               (1)

               A CO2-kibocsátást csökkentő új és korszerű járműtechnológiák fejlődésének és mielőbbi elterjedésének ösztönzése érdekében a 443/2009/EK rendelet lehetővé teszi a gyártók és a beszállítók számára, hogy a személygépkocsik szén-dioxid-kibocsátásának csökkentéséhez hozzájáruló bizonyos innovatív technológiák jóváhagyását kérelmezzék. Ennek megfelelően egyértelművé kell tenni azokat a kritériumokat, amelyek alapján meghatározható, hogy az említett rendelet értelmében mely technológiák minősíthetőek ökoinnovációnak.

               (2)

               A 443/2009/EK rendelet 12. cikke (2) bekezdésének c) pontja szerint nem tekinthetők ökoinnovációnak a személygépkocsik és a könnyű haszongépjárművek CO2-kibocsátásának csökkentésére irányuló közösségi stratégia felülvizsgálatának eredményeiről szóló, 2007. február 7-i bizottsági közleményben (2), valamint a 21. századi versenyképes autóipari szabályozási keretről szóló, 2007. február 7-i bizottsági közleményben (3) vázolt uniós integrált megközelítés részét képező technológiák, sem az uniós jogszabályok értelmében kötelezően alkalmazandó egyéb technológiák. Ebbe a kategóriába tartoznak többek között – a gépjárművek, az ezekhez tervezett pótkocsik és rendszerek, alkatrészek, valamint önálló műszaki egységek általános biztonságára vonatkozó típus-jóváhagyási előírásokról szóló, 2009. július 13-i 661/2009/EK európai parlamenti és tanácsi rendelet (4) hatálya alá tartozó – gumiabroncsnyomás-ellenőrző rendszerek, valamint a gumiabroncsok gördülőellenállását és a sebességváltást jelző technológiák, illetve a gumiabroncsok gördülőellenását érintően még az üzemanyag-hatékonyság és más lényeges paraméterek tekintetében történő címkézéséről szóló, 2009. november 25-i 1222/2009/EK európai parlamenti és tanácsi rendelet (5) hatálya alá tartozó technológiák.

               (3)

               Azok a technológiák, amelyek a piacon már egy ideje széles körben rendelkezésre állnak, a 443/2009/EK rendelet 12. cikkének értelmében véve nem tekinthetők innovatívnak, és ezért az ökoinnováció minősítésre sem lehetnek jogosultak. A megfelelő irányú ösztönzők kialakítása érdekében helyénvaló az adott technológiák piaci penetrációját a 443/2009/EK rendelet 11. cikke (4) bekezdésében meghatározottak szerinti, szakosodott piaci szegmens szintjére korlátozni, és referenciaévként 2009-et alapul venni. Az említett korlátozásokat legkésőbb 2015-ig felül kell vizsgálni.

               (4)

               A személygépkocsik CO2-kibocsátása szempontjából a legnagyobb csökkentési potenciállal rendelkező technológiák, különösen az innovatív hajtástechnológiák fejlesztésének előmozdítása érdekében indokolt, hogy csak azok a technológiák részesülhessenek ebben a minősítésben, amelyek szervesen kapcsolódnak a jármű közlekedési-személyszállítási funkciójához és jelentős mértékben hozzájárulnak a jármű általános energiafogyasztásának javításához. Az e rendeltetést kiegészítő, vagy a gépjárművezető és az utasok kényelmének növelését szolgáló technológiák nem lehetnek jogosultak az ökoinnováció minősítésre.

               (5)

               A 443/2009/EK rendeletnek megfelelően mind a gyártók, mind a beszállítók nyújthatnak be kérelmet. A kérelemben hitelt érdemlően bizonyítani kell, hogy teljes mértékben teljesülnek a jogosultsági követelmények, valamint meg kell adni az innovatív technológiák alkalmazása révén elért CO2-csökkentés mérésének módszerét.

               (6)

               Az ökoinnováció révén elérhető CO2-csökkenés mértékét kielégítő pontossággal meg kell tudni határozni. A mérés csak akkor lehet pontos, ha a csökkentés mértéke legalább 1 g CO2/km.

               (7)

               Amennyiben egy adott technológia CO2-csökkentési potenciálja vezetői magatartás, vagy a kérelmező hatáskörén kívül álló, egyéb tényezők függvénye, akkor elviekben ez a technológia nem minősíthető ökoinnovációnak, hacsak szilárd és független statisztikai bizonyítékok alapján nem lehet ellenőrizhető feltevéseket megfogalmazni az átlagos vezetői magatartásról.

               (8)

               A személygépkocsik típusjóváhagyásakor a CO2-kibocsátás mérésére alkalmazott standard vizsgálati ciklus nem tudja az egyes technológiákhoz társítható, összes csökkentést tanúsítani. Az innováció megfelelő irányú ösztönzése érdekében a teljes CO2-csökkentés mértékének kiszámításakor csak azt a ki nem bocsátott mennyiséget indokolt figyelembe venni, amelyet a standard vizsgálati ciklus nem tudott értékelni.

               (9)

               A CO2-csökkentés tanúsításakor össze kell hasonlítani ugyanazon járműnek az ökoinnovációs technológia alkalmazásával és a nélkül nyert adatait. A vizsgálati módszernek ellenőrizhető, megismételhető és összehasonlítható méréseken kell alapulnia. Az egyenlő versenyfeltételek érdekében, és a valós viszonyokat jobban tükröző, egyeztetett vezetési ciklus hiányában a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet módosításáról és végrehajtásáról szóló, 2008. július 18-i 692/2008/EK bizottsági rendeletben (6) meghatározott új európai menetciklus vezetési mintáit szükséges közös viszonyítási alapnak venni. A vizsgálati módszert járműfékpadon végzett mérésekre, illetve modellezésre vagy szimulációra kell alapozni azokban az esetekben, ahol ezek a módszerek jobb és pontosabb eredményeket adnak.

               (10)

               A Bizottságnak gondoskodnia kell a vizsgálati módszereket és a kérelmek elkészítését ismertető iránymutatásokról, amelyeket azután a különböző kérelmek értékeléséből nyert tapasztalatok fényében rendszeresen frissítenie kell.

               (11)

               A 443/2009/EK rendelet értelmében a kérelemhez csatolni kell egy független és tanúsított szervezet által készített ellenőrzési jelentést is. Ez a szervezet a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról szóló, 2007. szeptember 5-i 2007/46/EK irányelv (7) szerinti A vagy B kategóriás műszaki szolgálat lehet. Azonban a szervezet függetlenségét garantálandó, az említett irányelv 41. cikkének (6) bekezdésével összhangban kijelölt műszaki szolgálatok nem tekinthetők az ezen rendelet értelmében vett független és tanúsított szervezetnek. Az ellenőrző jelentést kiállító szervezetnek megfelelő bizonyítékokkal kell szolgálnia arra nézve, hogy független a kérelmező vállalkozástól.

               (12)

               Az egyes járművek fajlagos szén-dioxid-csökkentésének hatékony nyilvántartásba vétele és ellenőrzése megkívánja, hogy a csökkentéseket a jármű típusjóváhagyásának részeként minősítsék, és az összes csökkentés értékét bevezessék a jármű megfelelőségi nyilatkozatába, összhangban a 2007/46/EK irányelvvel.

               (13)

               A Bizottság számára lehetővé kell tenni, hogy eseti jelleggel ellenőrizhesse az egyes járművek minősített összes csökkentését. Ha a minősítésben szereplő csökkentés kétséget kizáróan nem felel meg az adott technológiát ökoinnovációnak elismerő határozat alapját képező csökkentés szintjének, a Bizottság számára biztosítani kell annak lehetőségét, hogy az átlagos fajlagos szén-dioxid-kibocsátás kiszámításakor ne vegye figyelembe a kérdéses minősített CO2-csökkentést. A gyártó számára ugyanakkor bizonyos időt kell hagyni arra, hogy igazolja a minősített értékek helytállóságát.

               (14)

               A kérelmezési eljárás átláthatóságának biztosítása érdekében összefoglaló adatokat kell közzétenni az innovatív technológiák és a vizsgálati módszerek jóváhagyása iránti kérelmekről. A jóváhagyott vizsgálati módszerek leírását nyilvánosan hozzáférhetővé kell tenni. Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendeletben (8) a dokumentumokhoz való nyilvános hozzáférés jogával kapcsolatban meghatározott kivételek az adott helyzetnek megfelelően alkalmazandók.

               (15)

               A 443/2009/EK rendelet 13. cikkének (3) bekezdése kimondja, hogy a CO2-kibocsátások mérésére vonatkozó felülvizsgált eljárás alkalmazásának kezdetétől a továbbiakban nem hagyhatók jóvá innovatív technológiák az ugyanazon rendeletben meghatározott eljárás szerint. Az ezen rendelet értelmében jóváhagyott ökoinnovációs kreditek fokozatos kivonása érdekében ezt a rendeletet legkésőbb 2015-ig felül kell vizsgálni.

               (16)

               Az e rendeletben előírt intézkedések összhangban vannak az éghajlatváltozási bizottság véleményével,

         ELFOGADTA EZT A RENDELETET:
   1. cikk
   Tárgy
   Ez a rendelet a 443/2009/EK rendelet 12. cikke alapján megállapítja a személygépkocsik szén-dioxid-kibocsátásának csökkentésére szolgáló innovatív technológiák jóváhagyására és minősítésére, valamint a jóváhagyás kérelmezésére és a kérelmek értékelésére vonatkozó eljárásokat.
   2. cikk
   Hatály
   (1)   Nem tekinthetők innovatív technológiának a 443/2009/EK rendelet 1. cikkében említett integrált megközelítés részét képező alábbi intézkedések közé sorolt megoldások:

               a)

               légkondicionáló rendszerek energiahatékonyságát javító fejlesztések;

               b)

               a 661/2009/EK rendelet hatálya alá tartozó gumiabroncsnyomás-ellenőrző rendszerek;

               c)

               a gumiabroncsok gördülőellenását érintően a 661/2009/EK rendelet és az 1222/2009/EK rendelet hatálya alá tartozó technológiák;

               d)

               a 661/2009/EK rendelet hatálya alá tartozó sebességváltás-jelzők;

               e)

               a bioüzemanyagok használata.

         (2)   Azon technológiákkal kapcsolatban nyújtható be kérelem e rendelet szerint, amelyek esetében teljesülnek az alábbi feltételek:

               a)

               a 2009-ben nyilvántartásba vett összes új személygépkocsi legfeljebb 3 %-a van felszerelve az adott technológiával;

               b)

               a technológia a jármű hatékony működésétől elválaszthatatlan elemhez kapcsolódik, és megfelel a 2007/46/EK irányelvben foglaltaknak.

         3. cikk
   Fogalommeghatározások
   A 443/2009/EK rendelet 2. és 3. cikkében található meghatározásokon felül a következők alkalmazandók:
   a)   „innovatív technológia”: olyan technológia, illetve rokon műszaki jellemzőkkel és tulajdonságokkal rendelkező – és kivétel nélkül a 2. cikkben meghatározott hatály alá tartozó – technológiák olyan kombinációja, amelyet alkalmazva a vizsgálati módszerek egyike szerint CO2-csökkentés mutatható ki;
   b)   „beszállító”: az innovatív technológiának a gyártásmegfelelőség biztosításáért felelős gyártója, vagy annak az Unióban letelepedett, feljogosított képviselője, illetve az importőr;
   c)   „kérelmező”: az a gyártó vagy beszállító, aki egy adott innovatív technológia ökoinnovációként való elismertetéséért folyamodik;
   d)   „ökoinnováció”: a Bizottság által e rendelet alapján jóváhagyott vizsgálati módszerrel kísért innovatív technológia;
   e)   „független és tanúsított szervezet”: a 2007/46/EK irányelv 41. cikke (3) bekezdésének a) és b) pontja szerinti, A vagy B kategóriás műszaki szolgálat, amely megfelel az említett irányelv 42. cikkében meghatározott követelményeknek, de amely nem tartozik az irányelv 41. cikkének (6) bekezdésével összhangban kijelölt műszaki szolgálatok közé.
   4. cikk
   A kérelem
   (1)   Egy adott innovatív technológia ökoinnovációként való elismertetése iránti kérelmet írásban kell benyújtani a Bizottsághoz. A kérelmet az összes igazoló dokumentummal együtt elektronikus levélben vagy adathordozón is be kell nyújtani, illetve elektronikus formátumban fel kell tölteni egy Bizottság által kezelt szerverre. Az írásos kérelemben tételjegyzéket kell készíteni az igazolásként benyújtott dokumentumokról.
   (2)   A kérelemnek a következőket kell tartalmaznia:

               a)

               a kérelmező elérhetőségi adatai;

               b)

               leírás az innovatív technológiáról és gépjárműbe való beépítésének módjáról, valamint igazolás arra vonatkozóan, hogy az adott technológia a 2. cikkben meghatározott hatály alá tartozik;

               c)

               összefoglaló ismertetés az innovatív technológiáról, kitérve annak igazolására, hogy teljesülnek a 2. cikk (2) bekezdésében foglalt feltételek, valamint az ezen bekezdés e) pontjában említett vizsgálati módszerről, amelyek a kérelem Bizottsághoz való beérkezésekor nyilvánosságra kerülnek;

               d)

               az innovatív technológiával felszerelni kívánt vagy azzal ellátható egyedi gépjárművek körének hozzávetőleges jelzése, valamint becslés az érintett gépjárművek CO2-kibocsátásának ezen innovatív technológia révén elérhető csökkenéséről;

               e)

               az innovatív technológia nyomán elért CO2-kibocsátáscsökkenés tanúsításához alkalmazott módszer, illetve ha a Bizottság által előzetesen már jóváhagyott módszerről van szó, az arra való hivatkozás;

               f)

               bizonyítékok az alábbiak tanúsítására:

                           i.

                           az innovatív technológia révén elért kibocsátáscsökkentés megfelel a 9. cikk (1) bekezdésében meghatározott küszöbértéknek, a technológia idővel bekövetkező esetleges minőségromlásával is számolva;

                           ii.

                           az innovatív technológia az ezen rendelet 9. cikkének (2) bekezdésében meghatározottak szerint nem releváns a CO2-kibocsátás mérésére alkalmazott, a 443/2009/EK rendelet 12. cikke (2) bekezdésének c) pontjában említett standard vizsgálati ciklus szempontjából;

                           iii.

                           a kérelmező a 9. cikk (3) bekezdésében foglaltak szerint elszámoltatható az innovatív technológia révén elérhető CO2-kibocsátácsökkentésért;

               g)

               egy független és tanúsított szervezet által készített ellenőrzési jelentés, a 7. cikkben meghatározottak szerint.

         5. cikk
   A viszonyítási alapul vett gépjármű és az ökoinnovatív gépjármű
   (1)   A kérelmező a 8. cikkben említett CO2-kibocsátás tanúsítása céljából:

               a)

               kijelöl egy olyan gépjárművet, amelyet ellát az adott innovatív technológiával (ökoinnovatív gépjármű);

               b)

               kijelöl egy másik gépjárművet, amely az adott innovatív technológia alkalmazásán kívül minden egyéb tekintetben megegyezik az ökoinnovatív gépjárművel (viszonyítási alapul vett gépjármű).

         (2)   Amennyiben a kérelmező úgy ítéli meg, hogy a 8. és a 9. cikkben említett információk helytállóságát az e cikk (1) bekezdésében szereplő viszonyítási alapul vett gépjármű és ökoinnovatív gépjármű kijelölése nélkül is bizonyítani tudja, kérelmében részletesen alá kell támasztania ezt a következtetését, ismertetve az azonos eredményre vezető, alternatív módszert.
   6. cikk
   Vizsgálati módszer
   (1)   A 4. cikk (2) bekezdésének e) pontjában említett vizsgálati módszernek ellenőrizhető, megismételhető és összehasonlítható eredményeket kell produkálnia, és megvalósítható módon, szilárd statisztikai szignifikanciával kell tudnia bizonyítani a vizsgált innovatív technológia CO2-kibocsátáscsökkentési hozadékait, adott esetben más ökoinnovációs megoldások kölcsönhatásának figyelembevételével.
   (2)   A Bizottság iránymutatást tesz közzé az (1) bekezdésben említett követelményeknek megfelelő, potenciálisan innovatív technológiák vizsgálatára szolgáló módszerek meghatározásáról.
   7. cikk
   Ellenőrzési jelentés
   (1)   A 4. cikk (2) bekezdésének g) pontjában említett ellenőrzési jelentést független és tanúsított szervezetnek kell elkészítenie, amely nem része a kérelmező vállalkozásnak, és azzal semmilyen egyéb kapcsolatban nem áll.
   (2)   Az ellenőrzési jelentés elkészítésének céljából a független és tanúsított szervezet:

               a)

               ellenőrzi a 2. cikk (2) bekezdésében foglalt jogosultsági követelmények teljesülését;

               b)

               ellenőrzi, hogy a 4. cikk (2) bekezdésének f) pontja szerint megadott információk megfelelnek-e a 9. cikkben meghatározott kritériumoknak;

               c)

               ellenőrzi, hogy a 4. cikk (2) bekezdésének e) pontjában említett vizsgálati módszer alkalmas-e az innovatív technológia révén a 4. cikk (2) bekezdésének d) pontjában említett gépjárművek vonatkozásában elérhető CO2-kibocsátáscsökkentés hitelesítésére, és megfelel-e a 6. cikk (1) bekezdésében meghatározott minimumkövetelményeknek;

               d)

               ellenőrzi, hogy a vizsgált innovatív technológia összeegyeztethető-e a gépjármű típusjóváhagyásához meghatározott vonatkozó követelményekkel;

               e)

               nyilatkozatban jelenti ki, hogy megfelel az ezen cikk (1) bekezdésében rögzített követelménynek.

         (3)   A CO2-csökkentés 11. cikk szerinti minősítéséhez a független és tanúsított szervezet – a gyártó kérésére – jelentést készít az ugyanazon típusú, változatú vagy kivitelű gépjárművekbe szerelt több ökoinnovációs megoldás közötti kölcsönhatásokról.
   A jelentés ezen kölcsönhatások figyelembevételével határozza meg az egyes ökoinnovációs megoldásokból eredő CO2-csökkentés mértékét.
   8. cikk
   A CO2-kibocsátás tanúsítása
   (1)   A 4. cikk (2) bekezdésének d) pontjával összhangban feltüntetett egyedi gépjárművek megfelelő számú jellemző darabja kapcsán az alábbi CO2-kibocsátást kell tanúsítani:

               a)

               a viszonyítási alapul vett gépjárműnek és a működő innovatív technológiával felszerelt ökoinnovatív gépjárműnek a 4. cikk (2) bekezdésének e) pontjában említett módszer alkalmazásával mért CO2-kibocsátása;

               b)

               a viszonyítási alapul vett gépjárműnek és a működő innovatív technológiával felszerelt ökoinnovatív gépjárműnek a 443/2009/EK rendelet 12. cikke (2) bekezdésének c) pontjában említett standard vizsgálati ciklus alkalmazásával mért CO2-kibocsátása.

         Az első albekezdés a) és b) pontja szerinti CO2-kibocsátást az összes vizsgálat esetében azonos vizsgálati feltételek mellett kell tanúsítani.
   (2)   Az egyes gépjárművekre vetített összes csökkentés az (1) bekezdés első albekezdésének a) pontja szerint tanúsított kibocsátások különbségével egyenlő.
   Ha az (1) bekezdés első albekezdésének b) pontja alapján tanúsított kibocsátások eltérnek, a különbséget le kell vonni az (1) bekezdés első albekezdésének a) pontja szerint tanúsított összes csökkentés értékéből.
   9. cikk
   Jogosultsági követelmények
   (1)   Az innovatív technológia alkalmazásával legalább 1 g CO2/km mértékű csökkentést kell elérni. Akkor tekinthető teljesítettnek ez a küszöbérték, ha az innovatív technológiából eredő, a 8. cikk (2) bekezdésének megfelelően tanúsított összes csökkentés legalább 1 g CO2/km.
   (2)   Amennyiben egy adott innovatív technológiából eredő összes csökkentés nem tartalmaz a 8. cikk (2) bekezdése szerinti standard vizsgálati ciklus kapcsán tanúsított csökkentést, az innovatív technológia a standard vizsgálati ciklus szempontjából nem tekinthető relevánsnak.
   (3)   Az innovatív technológiának a 4. cikk (2) bekezdésének b) pontjában említett műszaki leírásában a szükséges mértékig ki kell térni annak tanúsítására, hogy a technológia CO2-csökkentési teljesítménye nem múlik a kérelmezőtől független beállításokon vagy opciókon.
   Ha a leírás feltételezéseken alapul, akkor azoknak – és az Unión belüli általános alkalmazhatóságuknak – szilárd és független statisztikai bizonyítékokra kell épülniük és ellenőrizhetőeknek kell lenniük.
   10. cikk
   Az ökoinnovációs kérelmek értékelése
   (1)   A kérelem beérkezésekor a Bizottság közzéteszi az adott innovatív technológia és a 4. cikk (2) bekezdésének c) pontjában említett vizsgálati módszer összefoglaló ismertetését.
   (2)   A Bizottság értékeli a kérelmet, és annak hiánytalan beérkezésétől számított kilenc hónapon belül ökoinnovációként jóváhagyja az abban szereplő innovatív technológiát és vizsgálati módszert, kivéve, ha kifogás merül fel a technológia ilyen minősítését vagy a vizsgálati módszer alkalmasságát illetően.
   Az innovatív technológia ökoinnovációkénti jóváhagyásáról szóló határozat megadja a CO2-csökkentés e rendelet 11. cikke szerinti minősítéséhez szükséges információkat az 1049/2001/EK rendeletben a dokumentumokhoz való nyilvános hozzáférés jogával kapcsolatban meghatározott kivételek alkalmazásával.
   (3)   A Bizottság előírhatja a javasolt vizsgálati módszer módosítását, de a kérelmező által javasolttól eltérő jóváhagyott vizsgálati módszer alkalmazását is előírhatja. A kérelmezővel egyeztetni kell a javasolt módosításokról vagy a vizsgálati módszer megválasztásáról.
   (4)   Az értékelési időszak öt hónappal meghosszabbítható abban az esetben, ha a Bizottság – az innovatív technológia vagy a kapcsolódó vizsgálati módszer összetettsége, illetve a kérelem terjedelme és tartalma miatt – a rendelkezésre álló kilenc hónapos időkereten belül nem tudja megfelelően értékelni a kérelmet.
   A Bizottság a kérelem beérkezésétől számított 40 napon belül értesíti a kérelmezőt az értékelési időszak esetleges meghosszabbításáról.
   11. cikk
   Az ökoinnovációból eredő CO2-csökkentés minősítése
   (1)   Annak a gyártónak, aki a fajlagos kibocsátási célérték teljesítése céljából élni kíván az átlagos fajlagos szén-dioxid-kibocsátás ökoinnovációból adódó csökkentésének lehetőségével, a 2007/46/EK irányelv szerinti jóváhagyó hatósághoz EK-típusbizonyítvány iránti kérelmet kell benyújtania az adott ökoinnovációs technológiával felszerelt gépjármű vonatkozásában. A kérelemben – a 2007/46/EK irányelv 6. cikkében meghatározott információkat megadó dokumentumokon túlmenően – hivatkozni kell az e rendelet 10. cikke (2) bekezdésének megfelelően jóváhagyott ökoinnovációra vonatkozó bizottsági határozatra.
   (2)   Az ökoinnováció ezen rendelet 8. cikke szerint tanúsított CO2-csökkentésének minősített mértékét külön meg kell határozni a típus-jóváhagyási dokumentációban és a 2007/46/EK irányelv szerinti megfelelőségi nyilatkozatban, mégpedig a műszaki szolgálatok által a jóváhagyott vizsgálati módszerekkel és az említett irányelv 11. cikkének megfelelően elvégzett vizsgálatok alapján.
   Ha egy adott típusú, változatú vagy kivitelű gépjármű ökoinnovációs CO2-csökkentése nem éri el a 9. cikk (1) bekezdésében meghatározott küszöbértéket, a csökkentés nem minősíthető.
   (3)   A több ökoinnovációs technológiával is felszerelt járművek esetében a CO2-csökkentést minden egyes technológia vonatkozásában külön tanúsítani kell a 8. cikk (1) bekezdésében meghatározott eljárásnak megfelelően. A jármű minősítése céljából megállapított összes CO2-csökkentés az egyes ökoinnovációs technológiákra a 8. cikk (2) bekezdése szerint megállapított csökkentések összege.
   (4)   Ahol a gépjárműbe szerelt különböző ökoinnovációs megoldások egymástól nyilvánvalóan eltérő jellege miatt nem lehet kizárni azok kölcsönhatását, a gyártónak ezt kérelmében jeleznie kell a jóváhagyó hatóság felé, mellékelve egy, a független és tanúsított szervezet által készített, a 7. cikk (3) bekezdésében említett jelentést a kölcsönhatás ökoinnovációból eredő CO2-csökkentésre gyakorolt hatásairól.
   Amennyiben e kölcsönhatás eredményeképpen az összes csökkentés kisebb mint az 1 g CO2/km és az ökoinnovációs megoldások számának szorzata, az összes csökkentésnek az e cikk (3) bekezdése szerinti kiszámításakor csak azok az ökoinnovációs csökkentések veendők figyelembe, amelyek megfelelnek a 9. cikk (1) bekezdésében rögzített küszöbértéknek.
   12. cikk
   A minősítések felülvizsgálata
   (1)   A Bizottság feladata eseti alapon ellenőrizni az egyes gépjárművekhez rendelt minősítések és CO2-csökkentések helytállóságát.
   Amennyiben a Bizottság eltérést talál a minősített CO2-csökkentések és a releváns vizsgálati módszerrel vagy módszerekkel általa ellenőrzött csökkentések értéke között, arról értesíti a gyártót.
   A gyártónak ezen értesítés kézhezvételétől számított 60 napon belül lehetősége van a minősített CO2-csökkentések pontosságát tanúsító bizonyítékokat eljuttatni a Bizottsághoz. A Bizottság kérésére mellékelni kell a 7. cikk (3) bekezdésében említett, a különböző ökoinnovációs megoldások közötti kölcsönhatásról szóló jelentést is.
   (2)   Amennyiben az (1) bekezdésben említett bizonyítékokat a gyártó nem tudja a megadott határidőn belül eljuttatni a Bizottságnak, illetve azok bizonyító ereje nem kielégítő, a Bizottság dönthet úgy, hogy a következő naptári évben az adott gyártó vonatkozásában az átlagos fajlagos szén-dioxid-kibocsátás kiszámításakor nem veszi figyelembe a kérdéses minősített CO2-csökkentést.
   (3)   Az a gyártó, akinek minősített CO2-csökkentését a továbbiakban már nem veszik számításba, a 11. cikkben rögzített eljárásnak megfelelően új minősítési kérelmet nyújthat be az érintett gépjárművekre vonatkozóan.
   13. cikk
   Az információk közzététele
   Ha egy kérelmező az ezen rendelet értelmében benyújtott adatok bizalmas kezelését kéri, meg kell indokolnia, hogy miért tartja alkalmazandónak az 1049/2001/EK rendelet 4. cikkében foglalt kivételek valamelyikét.
   14. cikk
   Felülvizsgálat
   Ezt a rendeletet, valamint az alkalmazásával jóváhagyott ökoinnovációkat legkésőbb 2015. december 31-ig felül kell vizsgálni.
   15. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 25-én.

            a Bizottság részéről

            az elnök

         José Manuel BARROSO

      (1)  HL L 140., 2009.6.5., 1. o.

      (2)  COM(2007) 19 végleges.

      (3)  COM(2007) 22 végleges.

      (4)  HL L 200., 2009.7.31., 1. o.

      (5)  HL L 342., 2009.12.22., 46. o.

      (6)  HL L 199., 2008.7.28., 1. o.

      (7)  HL L 263., 2007.10.9., 1. o.

      (8)  HL L 145., 2001.5.31., 43. o.


title: A Bizottság (EU) 2016/593 végrehajtási rendelete (2016. április 5.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Olive de Nîmes [OEM])

text:
               19.4.2016

               HU

               Az Európai Unió Hivatalos Lapja

               L 103/12

         A BIZOTTSÁG (EU) 2016/593 VÉGREHAJTÁSI RENDELETE
   (2016. április 5.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Olive de Nîmes [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Franciaország kérelmét, amely a 991/2010/EU bizottsági rendelet (2) alapján bejegyzett „Olive de Nîmes” oltalom alatt álló eredetmegjelöléshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában
                   (3).

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   Az „Olive de Nîmes” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. április 5-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  A Bizottság 2010. november 4-i 991/2010/EU rendelete egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Olive de Nîmes (OEM)] (HL L 288., 2010.11.5., 12. o.).

      (3)  HL C 358., 2015.10.30., 11. o.


title: A Tanács 2012/544/KKBP végrehajtási rendelete ( 2012. június 25. ) a szíriai helyzetre tekintettel korlátozó intézkedések meghozataláról szóló 36/2012/EU rendelet 32. cikke (1) bekezdésének végrehajtásáról

text:
               26.6.2012

               HU

               Az Európai Unió Hivatalos Lapja

               L 165/20

         A TANÁCS 2012/544/KKBP VÉGREHAJTÁSI RENDELETE
   (2012. június 25.)
   a szíriai helyzetre tekintettel korlátozó intézkedések meghozataláról szóló 36/2012/EU rendelet 32. cikke (1) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a szíriai helyzetre tekintettel korlátozó intézkedések meghozataláról szóló, 2012. január 18-i 36/2012/EU tanácsi rendeletre (1), és különösen annak 32. cikke (1) bekezdésére,
   mivel:

               (1)

               A Tanács 2012. január 18-án elfogadta a 36/2012/EU rendeletet.

               (2)

               Figyelembe véve a szíriai helyzet súlyosságát, és összhangban a Tanácsnak a Szíriával szembeni korlátozó intézkedésekről szóló 2011/782/KKBP határozat módosításáról szóló, 2012. június 25-i 2012/335/KKBP határozatával (2), egy további személyt és további szervezeteket kell felvenni a 36/2012/EU rendelet II. mellékletében szereplő, korlátozó intézkedések hatálya alá tartozó természetes és jogi személyek, szervezetek és szervek jegyzékébe.

         ELFOGADTA EZT A RENDELETET:
   1. cikk
   Az e rendelet mellékletében felsorolt személyt és szervezeteket fel kell venni a 36/2012/EU rendelet II. mellékletében foglalt jegyzékbe.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2012. június 25-én.

            a Tanács részéről

            az elnök

         C. ASHTON

      (1)  HL L 16., 2012.1.19., 1. o.

      (2)  A Hivatalos lap 80-ik oldalán található.

      MELLÉKLET

         AZ 1. CIKKBEN EMLÍTETT SZEMÉLY ÉS SZERVEZETEK

         Személyek

                  Név

                  Azonosító adatok

                  A jegyzékbe vétel okai

                  A jegyzékbe vétel időpontja

                  1.

                  Bouthaina Shaaban
                  (más néven: Buthaina Shaaban)

                  Születési idő és hely: 1953, Homsz, Szíria.

                  2008 júliusa óta az elnök politikai és médiaügyi tanácsadója, és ebben a minőségében részt vett a lakosság elleni erőszakos cselekedetekben.

                  2012.6.26.

         Szervezetek

                  Név

                  Azonosító adatok

                  A jegyzékbe vétel okai

                  A jegyzékbe vétel időpontja

                  1.

                  Védelmi Minisztérium

                  Cím: Umayyad Square, Damascus
                  Tel.: (963) 11 777 07 00

                  Az elnyomásban közvetlenül részt vevő szír kormányzati szerv.

                  2012.6.26.

                  2.

                  Belügyminisztérium

                  Cím: Merjeh Square, Damascus
                  Tel.: (963) 11 21 94 00, (963) 11 221 94 01, (963) 11222 02 20, (963) 11221 04 04

                  Az elnyomásban közvetlenül részt vevő szír kormányzati szerv.

                  2012.6.26.

                  3.

                  Szíriai Nemzetbiztonsági Hivatal

                  Szír kormányzati szerv, amely egyben a szíriai Baath párt része is. Az elnyomásban közvetlenül részt vevő szervezet. A tüntetők elleni szélsőséges erőszak alkalmazására utasította a szír biztonsági erőket.

                  2012.6.26.

                  4.

                  Syrian International Islamic Bank; (SIIB), Szíriai Nemzetközi Iszlám Bank(SIIB)
                  más néven Syrian International Islamic Bank; más néven: SIIB)

                  Cím: Syria International Islamic Bank Building, (a Szíriai Nemzetközi Iszlám Bank épülete) Main Highway Road, Al Mazzeh Area, P.O. Box 35494, Damascus, Syria
                  Más cím: P.O. Box 35494, Mezza'h Vellat Sharqia'h, Szaúd-Arábia Nagykövetsége mellett, Damaszkusz, Szíria

                  A SIIB a Commercial Bank of Syria fedőszerveként működött, lehetővé téve ezzel, hogy az utóbbi megkerülje az EU által rá kiszabott szankciókat. 2011-ben és 2012-ben a SIIB titokban csaknem 150 millió USD értékű, a Commercial Bank of Syria nevében végrehajtott finanszírozás célba juttatását tette lehetővé. Egyes, a SIIB Banknak tulajdonított pénzügyi intézkedéseket valójában a Commercial Bank of Syria hajtott végre.
                  A SIIB – azon túl, hogy a szankciók megkerülése érdekében együttműködött a Commercial Bank of Syriával – 2012-ben több jelentős összegű kifizetést segített elő a Syrian Lebanese Commercial Bank részére is, amely szintén az EU által jegyzékbe vett bank.
                  E tevékenységeivel a SIIB hozzájárul a szíriai rezsim pénzügyi támogatásához.

                  2012.6.26.

                  5.

                  General Organisation of Radio and TV (Általános Rádiós és Televíziós Szervezet)
                  (más néven Syrian Directorate General of Radio & Television Est; más néven General Radio and Television Corporation; más néven: General Radio and Television Corporation; más néven: GORT)

                  Cím: Al Oumaween Square, P.O. Box 250, Damascus, Syria.
                  Tel: (963 11) 223 49 30

                  Állami irányítású szervezet, amely a szír Hírközlési Minisztérium alá tartozik, és támogatja annak információs politikáját. Szíria állami televíziós csatornáinak – két földi és egy műholdas csatornának –, valamint az állami rádióadóknak az üzemeltetéséért felelős. A GORT – dezinformációk terjesztésével és mint az Assad-rezsim propagandaeszköze – részt vesz a szír polgári lakosság elleni erőszak gerjesztésében.

                  2012.6.26.

                  6.

                  Syrian Company for Oil Transport (Szíriai Olajszállító Vállalat)
                  (más néven: Syrian Crude Oil Transportation Company; más néven: „SCOT”; más néven: „SCOTRACO”;)

                  Banias Industrial Area, Latakia Entrance Way, P.O. Box 13, Banias, Syria; Honlap: www.scot-syria.com; E-mail: scot50@scn-net.org

                  Szíriai állami tulajdonban lévő cég. Pénzügyi támogatást nyújt a rendszernek.

                  2012.6.26.


title: A Bizottság (EU) 2015/481 végrehajtási rendelete ( 2015. március 20. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               21.3.2015

               HU

               Az Európai Unió Hivatalos Lapja

               L 77/5

         A BIZOTTSÁG (EU) 2015/481 VÉGREHAJTÁSI RENDELETE
   (2015. március 20.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. március 20-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  IL

                  94,1

                  MA

                  85,6

                  TR

                  81,6

                  ZZ

                  87,1

                  0707 00 05

                  JO

                  206,0

                  MA

                  174,9

                  TR

                  161,6

                  ZZ

                  180,8

                  0709 93 10

                  MA

                  101,5

                  TR

                  172,3

                  ZZ

                  136,9

                  0805 10 20

                  EG

                  48,9

                  IL

                  68,8

                  MA

                  53,5

                  TN

                  61,8

                  TR

                  71,3

                  ZZ

                  60,9

                  0805 50 10

                  TR

                  61,9

                  ZZ

                  61,9

                  0808 10 80

                  AR

                  94,0

                  BR

                  71,9

                  CL

                  104,5

                  CN

                  81,0

                  MK

                  28,2

                  US

                  251,8

                  ZZ

                  105,2

                  0808 30 90

                  AR

                  106,6

                  CL

                  126,1

                  CN

                  102,1

                  ZA

                  133,6

                  ZZ

                  117,1

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.